Szám: KP/217-48/2021.

1. **E l ő t e r j e s z t é s**

**Tárgy: Önkormányzati feladatellátást szolgáló fejlesztések támogatása című pályázaton való részvétel**

**Előterjesztő: dr. Molnár Attila polgármester**

**Nagyné Varga Judit aljegyző**

**Előterjesztést készítette****: Nagy Edit intézményi –és pályázati osztályvezető**

**Kántor Zsuzsanna pályázati referens**

# Tisztelt Képviselő-testület!

Magyarország Kormánya a 27/2021. (I.29.) Kormányrendelet 1. §-ával 2021. január 29-én az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdette a veszélyhelyzetet. A rendkívüli veszélyhelyzetre való tekintettel polgármesteri határozat és rendelet meghozatalára a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés lehetőséget ad a polgármesternek, hiszen a képviselő-testület feladat-és hatáskörét egyszemélyben gyakorolja.

A helyi önkormányzatokért felelős miniszter az államháztartásért felelős miniszter egyetértésével pályázatot hirdetett a Magyarország 2021. évi központi költségvetéséről szóló 2020. évi XC. törvény (a továbbiakban: Kvtv.) 3. A helyi önkormányzatok kiegészítő támogatásai melléklet 3. A helyi önkormányzatok felhalmozási célú kiegészítő támogatásai keretében Önkormányzati feladatellátást szolgáló fejlesztések támogatására.

Komárom Város Önkormányzata a Kvtv. 3. melléklet 3.5 alcélja, „Belterületi utak, járdák, hidak felújítása” jogcím keretében pályázatot nyújtott be az Arany János utca (hrsz. 28) – Arany János u. 17. számú épület előtti útburkolat, valamint a Frigyes tér (hrsz.1782/74) – Klapka György út 44. számú épület előtti járdaburkolat felújítására.

A 2021.03.12-én benyújtott pályázattal kapcsolatban a Magyar Államkincstárt Komárom-Esztergom Megyei Igazgatósága hiánypótlást küldött ki, mert a Klapka György út 44. számú épület előtti járdafelújítás tervezői költségbecslése a pályázat céljával nem összefüggő költséget tartalmaz (növénytelepítés költsége), ezért az a pályázatban nem szerepeltethető. A növénytelepítés költségét (nettó 410.600,- Ft.) tehát ki kellett venni a tervezői költségbecslésből, így változott a teljes projektköltség (a pályázatban elszámolható költségek belső aránya is), ezáltal az önkormányzat által fizetendő önerő összege is az alábbiak szerint:

A tervezői költségbecslés alapján a teljes projektköltség bruttó 31.533.719,- Ft

Az igényelt támogatás összege: bruttó 15.514.508,- Ft.

Az önkormányzat által fizetendő önerő összege: 16.019.211,- Ft.

Fentiek alapján kérnénk Komárom Város Önkormányzat Képviselő-testületének 53/2021. (III.11.) számú határozata visszavonását és az új határozat meghozatalát.

Kérjük a Tisztelt Képviselő-testületet, hogy a pályázathoz szükséges önrészt szíveskedjenek biztosítani a 2021. évi költségvetés terhére.

1. **Határozati javaslat:**

**A veszélyhelyzet kihirdetéséről szóló 27/2021. (I.29.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere Komárom Város Önkormányzat Képviselő-testületének 53/2021. (III.11.) számú határozatát visszavonom.**

**Határidő: 2021. március 30.**

**Felelős: dr. Molnár Attila polgármester**

1. **Határozati javaslat:**

**A veszélyhelyzet kihirdetéséről szóló 27/2021. (I.29.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere támogatom a pályázat benyújtását a Magyarország 2021. évi központi költségvetéséről szóló 2020. évi XC. törvény 3. melléklet 3. A helyi önkormányzatok felhalmozási célú kiegészítő támogatásai 3.5 Belterületi utak, járdák, hidak felújítása jogcím keretében az Arany János utca (hrsz. 28) – Arany János u. 17. számú épület előtti útburkolat, valamint a Frigyes tér (hrsz. 1782/74) – Klapka György út 44. számú épület előtti járdaburkolat felújítására; valamint vállalom, hogy a támogatás elnyerése esetén a fejlesztés megvalósításához szükséges önrészt, azaz 16.019.211,- Ft-ot Komárom Város Önkormányzata 2021. évi költségvetése terhére biztosítja.**

**Határidő: 2021. március 30.**

**Felelős: dr. Molnár Attila polgármester**

Komárom, 2021. március 25.

Nagyné Varga Judit dr. Molnár Attila

aljegyző polgármester